經數:一九一二

經名:止觀輔行傳弘決卷第六之四

頁數:三五一

上	欄

故復云爲從無明爲從法性. 答. 中智望

之名爲無明. 今觀無明但推二智. 爲從法

性爲從無明. 乃至共離遍推雙責. 具如破

見因成中說. 作此等者. 次明能推止觀之相

初明觀相有法譬合. 法說可見. 至此亦應

結成二空二諦等也. 止文亦爾□是文略.

次譬如下譬說中. 云遙望等者. 大論十四

云. 如夜見燮謂之爲人. 是不實中能令心

生謂之爲人. 人又疑無六分動相. 燮如法

性人如無明. 人之與燮俱未審定. 故云不

了. 起四句下合. 旣云起於四句執等. 故知卽

是初心觀中爲成次第. 故二觀後明於中

也. 若執四句不會中理. 故成無常. 若離

性執卽於無明見於中道生法二空. 故名

爲常. 前見思等者. 更重述於所破不同. 二

觀但破見思塵沙. 故今所破唯二觀智. 卽是

無明. 言金剛者. 亦用大經利□煙地. 唯至

金剛不能穿徹. 卽喩無明非前二觀之所

能破. 能破卽是中智龜甲白羊角也. 觀破下

結名也. 二觀如文. 此理不可下卽不觀觀.

故云非智非不智. 復次下明三止也. 初總

明用止. 亦用四句推檢無明. 乃至二空與

觀不別. 故略1引而已. 但體是卽寂與前爲

異. 故須辨相. 如持下擧譬也. 故大經第八

云. 譬如持戒比丘觀無蟲水見塵似蟲. 卽

作是念. 此中動者蟲耶塵耶. 久觀不已雖

知是塵亦不明了. 十住見性亦復如是. 今

全未見義同不了. 故得借用彼十住喩. 無

明如蟲法性如塵. 雖用四句推檢□得. 亦

中	欄

未了了見於法性. 前人燮喩意亦如之. 若

謂下合喩可知. 前生死下結名. 可知. 復次

下用六十四番. 如是下重示四句方法之相.

句卽是門門名能通. 由一一句皆能通理.

隨用一門咸應見實. 爲不了者及以多人

施設多門. 雖立多門見必隨一. 卽以四

句爲修觀處. 非所觀理名之爲處. 故第五

卷中正以四句爲修觀法. 法謂方法. 卽是

能通入理之法. 是故此法亦可名處. 因能

通處至所通處. 故云因門. 二處名同能所

別也. 隨用一句旣得見理. 無復餘句故

名爲融. 自行旣爾化他亦然. 他機不同隨

句見理. 卽名得入. 以之爲融. 故須諸句

一一硏試. 會有相應相應卽融. 若執等者更

判用觀得失身相. 雖破四句必離能執. 執

卽門壞故名爲燒. 前觀法性卽相續假. 何

者. 由觀無明謂無明滅但有法性. 雖作

此解未破無明. 當知此是情想之解. 是故

更觀法性之計爲從何生. 無明爲前念. 法

性爲後念. 於中先牒前法性解. 此解成惑

爲所觀境. 先法. 次譬. 譬中云塵燮等者. 雙

指前來觀無明譬. 前觀無明卽是法性. 如

觀塵燮蟲人□得. 今觀法性如觀塵燮

復非明了. 卽當下正示觀法. 應須觀破不

了之相. 所以移觀而推法性. 具如破見相

續假中. 準前亦應結成三觀三止等相. 文

略下說. 如是下用六十四番. 亦應如前

2明得失等. 文略不說. 雖未等者勸於行

者勤用止觀. 雖六十四不出止觀. 故勸常

下	欄

學不得餘途. 三觀眞緣卽相待假. 初明自

行. 先出待相爲所觀境. 卽前觀於無明法

性之觀智也. 爲智爲非智者總立也. 應知此

智未見中理卽是無明. 無明非智. 此之非

智待誰得名. 故有自他橫□二待. 諸佛在

現對我爲橫. 我悟在當望今爲□. 如是下

次列句觀法. 若緣修下約句破執. 但破眞

緣共離自壞. 緣在地前故云無常. 非謂分

段生死無常. 若言緣修生智明者. 義當無

常生於常也. 無此理故故云云何生常. 若

彼諸佛及我將來是眞修者. 眞卽是證證不

名修. 釋此下寄彼異釋以辨性過. 眞自下

正判. 四句下略明觀成無四句計. 心橫□相

皆不可得. 故智障亦不可得. 何以故下釋

也. 何故無明體不可得. 待諸佛智說爲無

明. 佛智本無無明□得. 所觀無明旣不可

得能觀觀智亦復非有. 故云亦無. 若執下

辨得失也. 初判屬智障卽是失也. 次若不

執下卽是得也. 初云四門卽能通門. 以成

門故名能通得. 若得契下明所通理. 契此

理. 故名所通得. 雖觀四句理實非四. 此

中闕六十四番者但是略耳. 若有下次明化

他. 問. 觀前二假何故不明化他相耶. 答.

前觀法未周自行未滿. 是故至此方名利

他. 初文總擧. 所謂下別釋. 初釋緣修中. 先

法次喩. 初法中云無常生常如前所說. 前

爲破故故云不應無常生常. 今明隨機

宜聞得益. 語同意異不可一準. 無常望常

無常是他. 故大經破十仙中云. 如汝法中

經數:一九一二

經名:止觀輔行傳弘決卷第六之四

頁數:三五二

上	欄

因是常果是無常. 何妨我法因是無常而果

是常. 今亦如是. 因於緣修無常因故. 生於

眞修常住果也. 又云下譬他生. 伊蘭如無

明□檀如法性1故. 2是故大經□王聞法

得授記已. 自述歎云. 我見世間從伊蘭子

生伊蘭樹. 不見伊蘭生□檀樹. 我今得見

從伊蘭子生□檀樹. □檀樹者. 卽是我心

無根信也. 言無根者. 我初不知恭敬如來.

今蒙生信故曰無根. 如來望我如來爲他.

法王種性自也. 從穀生穀故名爲種. 穀種

不變. 故名爲性. 從我身中法性而生義之

如種. 無始至今其種不變. 故名爲性. 不

同從佛而生信心. 故名爲自. 因滅等共生

也. 由內法性及外觀智無明滅已. 卽得菩

提. 故名爲共. 或言下離生也. 非內謂非法

性. 非外謂非緣修. 離此二故名爲無因. 而

得是等者. 雖非內外不無所得中道之智.

言云云者. 一一句末皆應結云得是智慧.

以離執故名爲得智. 無得等者結釋前文

以成三觀. 離性過故名爲無得. 離過得智

故云之得. 證無得故名得無得. 卽此無得

假名爲得. 得與無得皆不可得. 義兼雙遮

復能雙照得與無得. 諸菩薩下次明菩薩作

論利他. 卽是菩薩作論申門. 天親地論法

性依持. 卽屬自生. 是論正意故云正主. 他

共無因例此可知. 中論申空. 空爲正主. 餘

有等三準此亦爾. 豈離四門者攝敎顯門.

一切諸敎四門攝盡. 四門雖殊通理不異.

若得此意無所乖違. 牟楯者. 牟字應作

中	欄

矛. 或作[&FFFF]#. 兵器也. 長二丈建於兵車. 楯字

應作盾. 亦是兵器. 卽旁牌也. 此楯是欄楯字

耳. 此牟是牛鳴也. □非文意如楚有賣矛

及賣盾者. 有來買矛. 語買者言. 此矛壞千

盾. 有來買盾者語買者言. 此盾壞千矛.

買矛者猶在. 買盾者復至. 買矛者語賣者

言. 還與汝矛而壞汝盾爲得幾盾. 賣者無

答自相違故. 若用下用四門中四論四悉. 以

修止觀. 經論下明門功能. 如此下明門中

觀行之功能也. 允亦合也. 明眼下擧得辨

失. 問下料簡也. 初問中無明法性旣其相卽.

法性卽無明. 故應當俱破. 無明卽法性故應

當俱顯. 二法不二故俱破顯. 二法若二爲理

不成. 答意者. 二法無體但有假名. 雖俱假

名必無□住. 故法性顯無明已傾. 無明傾時

法性尙無. 肉復更立無明之名. 故無破顯

而破而顯. 次問意者. 如向所答. 無明旣其

卽是法性. 但唯法性何有無明. 而前文云. 二

法相卽. 若相卽者. 何但無明卽是法性. 復有

法性卽是無明. 今文但擧一邊爲問. 故云

無復無明與誰相卽. 亦應更云. 法性卽無明.

無復法性與誰相卽. 所以不論後一邊

者. 於迷示理明理不二. 是故相卽. 推不二

理一對卽足. 何須重□下一對耶. 若示迷

性應存後對. 答中二喩. 初喩意者具用二

對. 無明如水法性如水. 如爲不識一句冠

下兩句. 爲迷水者指水爲水. 爲迷水者

指水爲水. 如迷法性卽指無明. 如迷無

明卽指法性. 若失此意俱迷二法. 故知世

下	欄

人非但不識卽無明之法性. 亦乃不識

卽法性之無明. 猶如濕性本無二名. 假立

二名以示迷者. 爲計二名不了無二. 故

以二法更互相卽. 恐迷水水更引珠喩. 珠

非水火遇緣故生. 理性非二從緣故說. 次

明位者. 初釋中位修相證相. 亦爲且存次

第文故. 故云兩觀以爲方便. 地3相體眞及

以隨緣. 能爲入地雙遮方便. 故至初地任

運雙遮. 地前空假能爲入地雙照方便. 故至

初地任運雙照. 故體眞止以止見思. 卽以

空觀. 而照眞諦. 假觀隨緣准此可知. 是故

初地名中道位. 次修此下斥權位也. 先立

三位. 謂通敎八地別敎初地圓敎初住. 若別

接下兼序通別修證之位. 欲斥於權. 是故

重序. 初明通敎以別接者. 方乃得云七地

論修八地論證. 問. 第三卷明別接通中. 何

故乃云八地聞中道. 九地伏無明. 十地破

無明. 方得名爲佛. 以何義故. 與此不同

答. 始從四地4終至九地咸受接名. 三根

不同故位不等. 四地爲上六七爲中八九

爲下. 文從中說故云七地. 前爲銷經故從

下說. 故大品云. 十地菩薩爲如佛. 經從下

者其位定故. 故諸經論多從下說. 言如佛

者. 通第十地名爲佛地. 被接之人能破無

明. 無明破已. 如彼佛地同得八相. 故名爲

如. 如此下斥權位也通別二意雖破無明.

權位猶高故須斥破. 問. 乾慧正是初心所

修. 云何斥言初不得修. 答. 擧劣肉勝一

往斥之. 如乾慧中總含三賢. 初心但可修

經數:一九一二

經名:止觀輔行傳弘決卷第六之四

頁數:三五三

上	欄

五停心尙無念處. 肉有八地道觀雙流. 卽

1今被接破無明耶. 又初心下2次斥別敎

初立信心. 尙未入信豈論口向. 文中但云

至回向者文略故也. 故彼權位凡夫無分.

言修中者亦寄次第. 實而言之三觀圓修.

以二觀心修於中道. 是故至此卽名圓修.

故四念處云. 別向圓修卽此意也. 次今明下

正顯圓位. 初立五品. 引法畢經釋成三觀.

空座中衣假室. 復以定慧助釋忍衣. 座畢

竟故所以空圓. 衣寂滅故所以中圓. 室慈大

故所以假圓. 又室衣座三皆云如來. 是故圓

也. 始從下相似位也. 見鶴下擧譬似也. 大經

十四云. 見有二種. 一相貌見二了了見. 相貌

見者. 如遠見煙名爲見火. 雖不見火實

非虛妄. 空中見鶴便言見水. 若見蓮華便

言見根. 籬間見角便言見牛. 見女懷妊

便言見欲. 若見身口便言見心. 一一句

3下廣如初句. 如是□名相貌見也. 了了

見者. 如眼見色菩薩見道. 菩提涅槃亦復

如是. 乃觀掌果義亦同之. 如是□名了了

見亡. 若相貌見名相似見. 了了見者名究

竟見. 分證亦得分了之名. 故此似位引彼相

貌4者相似見. 實非見性. 雖未見性不

同凡夫虛妄稱見. 故諸譬云. 實非虛妄. 五

品尙得觀行名見. 肉復相似而非見耶. 例

如下次引例釋成. 今五品下正明中位. 次

引華嚴以證初住. 六根淨位界內惑盡. 且

名無餘. 進破無明方過牟尼. 三藏牟尼未

斷別惑. 敎門觀行復劣於圓. 故初住心過

中	欄

牟尼也. 始自下顯觀功能. 不待等者. 重斥

通敎七地方接. 何暇歡喜者. 斥別初地始證

中者. 故楞伽第五云. 菩薩摩訶薩住如如

已升歡喜地. 如是次第乃至法雲. 故知□是

初地已上敎道之說. 前敎下正判權貫. 敎彌

實. 位彌下. 敎彌權. 位彌高. 故通在八地別

在初地. 圓在初住. 法華下引證權實也. 方

便證權實事證實. 我卽釋迦. 諸謂十方三

世等也. 借彼發跡之語. 以成開權之文. 復

次下更歷敎判也. 前但列5二雙流入中. 今

更通說故兼三藏. 其敎更下其位極高. 故雙

流位唯在於佛. 應明當分跨節二義. 雖言

去至略語者. 明圓實位. 其位雖下破惑功

多. 至初住時一攝一切. 雖云一品品實無

量. 次擧譬如文. 次6又下引例釋也. 如四

禪是一入者不同. 以是而言. 品不□九. 故

知初住破品應多. 前兩觀後等者. 准文次

第. 至此方可結□破遍恐迷遠文. 故預

於前二觀後結. 今至此中正當結處. 故但

略結還□指前. 今中道觀下更略結前三番

中觀. 以成二空. 名破法遍. 無明是結前初

番. 法性是結前次番. 不依等結前第三. 不

依四句結成性空. 無倚無著結成相空.

准前破見在三假後. 方結二空. 故今亦應

然. 次引淨名以證二空. 佛具二空故稽首

禮. 具二空故盡淨諸法. 以空喩空故曰如

空. 無復性相故曰無依. 若入初住攝一切

住. 住旣破惑是故一破攝一切破. 從初至

後皆除一分. 故名一破一切破也. 次約橫

下	欄

門者. 初明來意. 先法. 次譬. 從淺至深故

名徑直. 門門意等故名爲齊. 俱列意等故名

爲□. 若橫等者次說門意. 柱□雖異無不

見實. 亦是類通. 通一切行皆至於極○

橫門者下正釋橫門. 先列八不. 一論具列故

先明之. 故論第一歸敬序云. 不生亦不滅. 不

常亦不斷. 不一亦不異. 不來亦不去. 能說是

因緣善滅諸戱論. 我稽首禮佛諸法中第

一. 此之八不. 明佛所說第一義諦. 一論下

擧例指廣. 中論下引論攝相. 以二攝六及

垢淨等. 論問曰. 諸法無量. 何故但以此八

破耶. 答. 法雖無量此八破盡. 當知諸文所

列門相不出此八. 赴緣名異是故廣明. 故

論云. 言不生者一切邪計及四性等. 生與

無生皆不可得. 不生無生何得有滅. 滅無

生故. 故生本無. 餘之六句准此說之. 問. 不

生不滅旣已總破一切諸法. 何須更列餘六

句耶. 答. 爲成初二故列餘六. 又信樂不

同隨宜說異. 故本業瓔珞下卷. 大經大論第

六. 明破諸法□列八不與中論同. 故瓔

珞云. 八不相卽聖智不二. 不二故是諸佛菩

薩母. 諸佛皆說八不故也. 故知八不攝門

義盡. 又今□門三諦義足. 度入橫門門門

三諦. 故使橫門無橫不□. 以□旣橫無□

不橫. 從始至終□有橫故. 如一無生一切

無生. 乃至不出亦復如是. 攝此橫□皆入

一心. 具如後說. 此八旣爾諸門例然. 是故今

文度入諸門. 具如中論初二入六. 是故今

文先以諸法悉入無生. 餘七展轉更互相

經數:一九一二

經名:止觀輔行傳弘決卷第六之四

頁數:三五四

上	欄

入乃至一切橫門亦然是故且明無生度入.

初云若無生門至亦如是者. 是將無生門

中陰入界境十雙互發. 來入諸門. 次若無生

門觀心下. 是將無生門中十法成乘初文. 及

不思議境. 境中十如十界三千. 來入諸門. 此

中存略但云種種五陰. 卽是略擧1五陰世

間. 一性相等卽是略擧三世間中十如文. 來

入諸門. 次若無生門發眞正等. 是將無生

門中發菩提心. 來入諸門. 若無生門安心下

是將安心止觀來入諸門. 此前2法三列文

□略. 唯至破遍文相稍廣者. 正約破遍明

度入故. 自餘諸文相承來3耳. 卽相承來. 無

住無行理亦應具. 彼二門中或時無者是闕

略耳. 次若無生門識有無等下. 是將破遍中

□三觀中入空文來. 但是空中破見文耳. 猶

略破思及以諸位四門料簡等. 若無生門破

見等下. 是將入假中知病. 知病中重數. 重數

中知見重數文來. 餘知病中諸義及識藥

授藥等文4□略. 若無生門觀智障等下. 是

將入中初觀無明文來. 前文旣以四句推

破. 破已乃云. 若於一觀得悟. 餘句卽融. 故

知一句得悟. 悟卽三觀現前. 帶前二觀修中

故也. 餘三句如文. 從自滅下是將入中觀

法性文來. 從自待下是將入中觀眞緣文

來. 初無生門中明因成假. 約無明法性以

爲自他共無因等. 5今入中道. 中道文初攬

前空假與中相卽. 已具三諦. 故今四句一一

句內皆結三諦. 相續相待亦復如是. 又一一

假中皆初明自生次明三句. 在文可見. 相

中	欄

續文中言自滅等者. 前觀法性中云. 爲當

無明滅法性生等. 故此文中以滅爲名. 無明

滅生. 無明卽是自滅. 法性生. 卽是他生. 不

滅而生. 卽是他滅. 法6性名自. 滅不滅生.

卽是共. 滅離滅不滅. 卽是無因. 法性亦爾.

何者. 不滅生是自. 不滅望滅滅卽成他. 今

通無明言之. 故皆云滅. 相待中云自待等

者. 前相待中. 云待智說無智待於諸佛. 名

爲他待. 待我當來名爲自待. 共與無因例

此可知. 若無生門三觀結成下. 是將結破

法遍文來. 前於二觀後結竟. 至第三觀後.

但指前結之. 今度入文. 旣於第三觀後說

之. 第二觀後故略不出. 故知結遍正應合

在第三觀末若無生門如上等者. 總結若得

下次明二經. 初通明入相. 次所以者何下正

明二經. 先明無行. 次明金剛. 初無行中云

諦無行者. 卽是妙境. 智是依境起解. 菩提

是發心. 安心如文破見思等者卽是破遍生

死涅槃中間卽是通擧始終. 行位敎等指下

文中通塞道品及以正助. 位是次位. 通攝安

忍及以離愛. □在位中. 過離愛已入初住

位. 必有起敎故云敎也. 次金剛者. 初且引

經六塵不住. 次境智下明十乘也. 不住境智

乃至見思無明等者. 具擧十乘初三文也.

以破遍文是元度入故也. 不7住地等者. 更

引經中不住之文. 入地尙乃云不應住. 以

未極故. 肉復住於初心境智. 乃至若未破

遍故不應住. 卽是無住而住. 是則亦名不

應住. 故云雖諸法不住以無住法住般若

下	欄

中. 是則三諦復通初後. 六卽皆得名無住

住. 此無住下更判位也. 故仁王下釋判也.

通途言之. 此之三處皆破無明. 是故分得

金剛無住. 釋迦下明究竟金剛. 若兩下釋

疑常途所釋但云金剛唯在伏道. 故云斷

道無金剛耳故以等覺爲金剛位. 妙覺唯

斷無金剛也. 仁王旣云釋迦所入. 故今引

之. 佛有金剛通至初住極在於佛. 無非

金剛不住義也. 爲破他解故引佛有從容

釋之. 有無無在用在等覺. 功歸妙覺. 二論

所說亦不出於十乘不住. 言度曲者. 曲謂

音曲. 以無生義度入餘門. 如世絃管. 絃管

不殊而曲各異. 絃管如橫. 諸曲如□. 初章

根本妙慧旨歸. 度曲之功曠大若是. 入道爲

理餘三屬事. 千從之解少分爲言. 次更料

簡者. 初問可知. 答意者. 無生對餘名爲二

義. 初正示自行能通之門. 故云三十二菩

薩. 各各說已所入之門. 若言下出他解. 今

解下出今家正解. 初示能通之門. 此菩薩下

明自行. 又他緣下次明化他. 前明諸菩薩

各自說已所入之門. 故成自行. 此中明三

十二菩薩各各說者. 非獨述已亦爲利他.

他緣不同故須各說. 是則等者. 歎門無量

無不益他. 云何等者. 結酬前難. 復次下更

於門門以明四悉. 得四悉益卽是其宜. 若

無四悉應須度入. 歎喜卽世界. 信善卽爲

人. 執破卽對治. 欲悟卽第一義. 當更下次明

無滅等門有四悉益從喜生下八字卽四悉

8門也. 譬結如文○次明一心者. 初明來

經數:一九一二

經名:止觀輔行傳弘決卷第六之四

頁數:三五五

上	欄

意. 始從外外終至佛法. 皆有邪執及以諸

思. □皆觀破. 破立兼申一切經論. 故見思破

位大小不同. 四門料簡所入各異. 出假藥病

及授藥等遍歷一切. 入中復有諸位不同.

度入橫門門又無量. 是故一一皆云一切.

其相旣廣. 欲修觀者□心難當. 故須結撮

示其正意. 名爲一心. 此卽正明一心無生

門之來意也. 從若無生門千重等者. 次明

橫□諸門. 度入一心. 雖種種下結成一心.

但一心下分門解釋. 先釋總門. 對下貪等

一一相別. 故名爲總. 利者擧總已了於別.

爲未了者下更別云. 於中初略示觀法.

若不得等者. 次明度入意. 尋文可見. 言懸

超者. 一心中具無復次第. 不同前□故曰

懸超. 出假度入中云遍疏到入者. 自行雖

破未委分別. 故名爲疏. 次爲利他更廣分

別. 故名爲遍. 破已復來故名到入. 亦名□

入. 未前進故. 如是等相亦入一心. 故云

妙空乃至雙照等. 一切雙非意亦如是. 言雙

照二諦之假者. 以假卽中故也. 何以故下

釋結. 如是等者. 次約一心開佛知見. 旣於

念念止觀現前. 約此心念名爲衆生. 何者.

總撮前來若橫若□旣入一心. 凡一念起

不離於我. 我卽衆生. 違念念心而寂而照.

寂故名止照故名觀. 一心旣爾. 諸心例然.

止觀爲因眼智爲果. 一一念中無非止觀

眼智故也. 何必初住方名開耶. 如開三乘

但是開彼執近之謂. 謂卽衆生亦是點示謂

情寂照. 卽是三乘佛知見開. 今此但是開許

中	欄

開通之開. 未是開發開見之開. 故下文云此

觀成等. 以判開位. 故法華云下引證六根

淨中. 但引意根者. 由意淨故諸根淸淨. 故

但引意以攝餘根. 三賢十聖等引仁王者.

賢聖居因故有果報. 佛無報故. 故名爲淨.

今通論之淨穢旣殊. 有報義別可證究竟.

大經亦云下借小明大證妙覺報. 小乘亦以

有現報故. 名爲有報. 故二十七云. 衆生

繫縛名色. 名色繫縛衆生等. 師子吼難言.

若有名色是繫縛者. 諸阿羅漢未離名色.

亦應繫縛佛言. 善男子. 解脫二種. 一者子

斷. 二者果斷. 言子斷者諸阿羅漢已斷煩

惱諸結爛壞. 未斷果故名果繫縛不得說

言名色繫縛. 雖未斷果必定斷故. 煩惱卽

是果家之子. 陰果卽是子家之果. 大乘雖不

同彼小乘入無餘時永斷於果. 但有現報

無生後報. 其義稍同故得相顯也. 有報身

故同於子果. 不招後報名無果子次引金

光明亦證報身雖同名報報義復別. 不同

小乘隔世報故. 故重引之. 境名法身. 智名

報身. 境智相應能起化用. 名爲應身. 准彼

經意應字平呼. 智應於境名爲應身. 彼經

卽以報身爲應. 起化用者可去聲呼. 卽化

身是. 故彼經三身品云. 化身應身法身. 隨諸

衆生現種種身. 名爲化身. 相應如如如如

智願力故. 得現具足相好. 名爲應身. 斷一

切煩惱具一切法. 唯有如如如如智也. 如

如法身爲如如智所應依故. 次引寶性釋

金光明○次歷餘一心者. 以向橫□不二

下	欄

一心. 歷於諸心. 一切諸心無非無明. 是故

初且總觀無明. 總旣非宜開總出別. 無明

心中具諸心故. 問. 前文但云觀於識陰. 何

故得有欲等心耶. 答. 一者諸心不出於識.

二者爲對便宜之人. 故須兼列. 問貪等卽

是煩惱所攝何名觀陰. 答. 雖是煩惱善惡

陰攝. 肉此但觀欲等心王. 若爾. 與煩惱境

有何別耶. 答. 此是煩惱非煩惱境. 彼由觀

發昔此過現習生. 與下不同故合在此. 其

實煩惱非報陰也雖卽屬陰攝陰不盡. 是

故下文復例餘陰. 所言歷者謂巡檢也. 以

別望總故名爲餘. 不出無明故云一心

○次前來下例餘陰入等者. 問. 應在第七

卷末明十乘竟例餘陰入皆修十乘. 何故

於此卽例餘耶. 答. 以義便故. 從初至此

單約識心. 從此已去乃至離愛. 具約五陰

方成法相. 故通塞中旣檢校諦緣. 諦緣必

須具足五陰. 道品念處不可獨明一識陰

故. 正助□是助於道品. 下三□是明於觀陰

次位等耳. 故須於此例餘陰入. 將餘陰入

共爲觀境. 問. 歷餘一心與四陰何別. 答.

有同有異具如向簡. 又歷餘一心. 以心對

心而論總別. 若例餘陰以陰對陰而論

粗細報非報異. 法相別故. 故須別明. 雖復

別明應知同異. 陰不出心心不離陰. 陰

從能覆. 心從能造. 造親覆疏□心爲境. 次

問答料簡. 問如文. 答中先答入空因緣. 於

中先總答. 何者下別列. 夫生死下釋也. 初文

釋爲自脫. 自旣有下釋爲脫他. 賢聖以下

經數:一九一二

經名:止觀輔行傳弘決卷第六之四

頁數:三五六

上	欄

釋爲慧命. 諸神通下釋爲無漏. 又法位下

釋爲法位. 然須思擇例同出假因緣相者.

自脫同大悲. 脫他同本誓. 慧命同利智. 無

漏同方便. 法位同精進. 一一細會令義相

當. 假在空後故云例後. 欲以前後一例五

緣故亦五耳. 夫空觀下次第入假無四門.

意. 空通大小等者. 小藏大衍偏三圓一. 此等

皆破見思入空. 能破之觀依門不同. 故列

十六門使析體不濫. 如體空中諸空復別.

見思斷處三乘共有. 別敎入空雖獨在菩薩.

智斷復同. 標心永異. 今文明□相似別敎.

文意復殊. 故今文云所爲處別. 故對別簡

使與別異. 以立次第本顯不次. 故云料

簡閑也. 恐人迷故寄四敎簡. 文意本在唯

一圓融. 智障者下寄此文後以引達磨鬱多

羅釋智障義. 達磨鬱多羅此云法尙. 佛滅

度後八百年出. 是阿羅漢於婆沙中取三百

偈以爲一部. 名雜阿毘曇. 此論1主凡有釋

義文多委悉. 大師引用全無破斥. 亦如玄

文釋十二部經. 雖不正用具存彼意. 今文

初從煩惱至云何說智爲障. 卽徵起也. 智

有二種2云. 答也. 旣述彼義且順復宗. 勿

將今文以雜彼意. 初徵可解. 答中言證智

者. 是佛菩薩智. 言識智者是二乘智. 二乘

之智雖得智名未順實相. 義當於識. 能

破煩惱義當於智. 言體違等者釋識知. 識

順於想性是分別. 此智違體故曰體違. 此

智順想故曰想順. 二乘智違於佛智. 與

佛菩薩智而作障故. 故云智障. 又佛於二

中	欄

障等者. 佛煩惱障先已除竟. 無明復盡名離

二障. 故引涅槃證二解脫. 心謂無漏智謂

證智. 智不被障名智解脫. 次引地持釋涅

槃意. 地持名慧涅槃名智. 名異義同. 次若

以下轉釋地持慧解脫也. 地持中云. 於一

切所知知無障□. 名爲智淨. 故釋云. 以無

明故於3知有□. 若破無明知無障□. 卽

是無明障於證智. 名爲智障. 破無明故得

智無障. 次引入大乘. 以證無明是智障義.

然無明名同是故須簡. 出世無明方名智障.

二障俱是煩惱下. 更轉難也. 無明與愛俱是

煩惱. 何故獨以無明煩惱. 而爲智障. 從無

明下釋也. 愛是煩惱煩惱異智. 無明雖亦名

爲煩惱. 煩惱卽智. 是故無明不同於愛. 所

以分於二障不同. 次引例釋智障. 分段是

生死生死非無爲. 若無爲生死生死卽無爲.

無明亦如是. 卽體得名智. 是故說無明

得名爲智障. 愛卽四住下釋煩惱非卽智

之惑. 故有智慧時則無煩惱. 有煩惱時則

無智慧. 是故文云. 解惑不俱. 煩惱卽障名

煩惱障. 言無爲生死者. 攝大乘立七種生

死中. 有方便生死卽無爲生死. 有因緣生

死卽法界生死. 此二生死在變易土. 故彼生

死卽是無爲. 故借例今卽智之惑. 復次愛能

令諸有相續去. 更重釋出愛與無明. 其體

不同. 愛從果起能續後果. 故云能令諸有

相續. 此明愛之功能. 能令心煩下釋愛功能

□是煩惱. 雖無明覆蔽下. 出無明功能以

望煩惱. 招生彊者不過於愛. 故從彊受

下	欄

名. 是故愛但名爲煩惱. 不名智障. 無明不

了下. 正釋無明功能是智障義. 無明與愛俱

違解脫. 而無明與愛枝本不同. 無明爲本

正違解脫. 違卽是障. 次愛性下明愛是枝.

本旣已受智障之名. 是故愛但名爲煩惱. 次

無明性迷下. 重釋無明親能障智. 體性復

迷. 迷卽是障. 親障智故. 是故名爲障智義

顯. 次無明有二種下. 重簡無明名同體異. 以

辨二障體相不同. 先問云. 雖有迷事迷理

之殊. 二旣同得名爲無明. 云何無明得名

智障. 次引地持答. 若通論者. 所障旣其俱

名智. 故使能障俱名障. 今別論者. 所障智

體旣不同. 故令能障無明別. 是故二乘人無

我智. 而爲所障. 卽以煩惱而爲能障. 諸佛

菩薩法無我智. 而爲所障. 人無我智而爲能

障. 以二乘之所障. 爲佛菩薩之能障. 於二

乘人得名爲智. 於佛菩薩但名爲障. 此亦

卽智是障名爲智障. 若爾下判向地持. 人

法無我俱是所迷. 人法無我二俱名理. 二無

我智俱名淨智. 煩惱及智俱是理智家障. 從

又智所知去. 卽是事智被障爲智障. 次若

爾下徵向所解. 迷事迷理俱名智障. 何者爲

定. 從照事照理去. 會向二解□有道理.

以古人釋有二不同. 或以諸法被障. 名爲

智障. 或以無明障於佛智. 名爲智障. 論主

俱許故云雖二二無二也. 何者. □是一智能

照事理. 事理雖殊智體無別. 又心智爲障

下又出異解. 有人云. 心智爲障者. 心是分

別. 分別爲事. 事□如實. 此釋卽取以迷理

經數:一九一二

經名:止觀輔行傳弘決卷第七之一

頁數:三五七

上	欄

者. 名爲智障. 以滅想滅心去. 擧小乘法對

釋於大. 如小乘人入滅盡定滅想滅心. 亦

名滅智. 此是斷滅. 今滅智障心不可滅. 卽

捨分別入無分別. 故知分別實不可捨. 又

非條然下重釋智障與中道智. 非條然別.

智障是無明無明是法性. 是故智障不可斷

也. 次是以下引經爲證. 福尙一女無不趣

極. 當知分別智體無捨. 爲助道故先破煩

惱. 煩惱若破. 此破惑智. 體是證智. 是故無

失. 人作一向下次破執見. 見者自謂有斷

不斷之別. 論其智體體本無殊. 如上衆釋

意顯無明雖云智障. 障體卽智. 又前來諸解

亦不出前釋中觀初明智障義. 開爲三釋.

初云說智爲障. 卽是智爲能障. 智障兩字俱

屬能也. 次云從所障故. 名爲智障者. 卽

是證智被障. 名爲智障. 智障兩字俱屬所

障. 次云又智所知□. 名爲智障者. 卽障字

1爲能智字爲所. 次問答者重釋妨也. 初問

意者. 瓔珞經中列位始終. 唯云初地三觀現

前前雙流文. 何故得有三處雙流. 答意者.

供義相成於理無失. 借別八地成通敎下.

借別初住成圓敎高. 不可專執瓔珞別位

定在初地. 明位委悉不過瓔珞. 是故借

之不成高下. 此一問答拾遺故來. 文亦非

次2◎

止觀輔行傳弘決卷第六之四

中	欄

止觀輔行傳弘決卷第七之一

唐毘陵沙門湛然述

◎3次釋通塞中先列異名. 次明來意有法

譬合. 就初法中先正明來意. 亦是結前生

後. 前破法遍者結前也. 應入等者生後也.

俱用三名以爲生後. 故云應入不入. 當尋

得失必滯是非. 得失□是有著無著. 若同外

道名著名失. 當用此門檢校除失. 若無

失者但依前門破塞存通. 是故今門意在

檢校. 恐於通中□起於塞. 次不得下誡勸

也. 若一向作用唯解破遍. 恐於通起塞於

塞無通. 所以立此通塞一門. 檢4彼破遍

令塞得通. 使彼破門於通無塞. 次何者下

正明來意. 於能生著同彼外道. 宜用通

塞四句遍破. 故知前破遍中但用能破破

於所破. 猶未悟者必於能所心生塞著. 於

能生著觀法雖正著心同邪. 是故須破. 故

云愛著觀空智慧. 是故須以四句三假破

能著心使無立處. 破能著智如所破惑. 故

云能破如所破也. 雖不隨著能破之觀. 而

猶愛著所破之惑. 故云若不愛著觀空智慧.

則能破不如所破. 是故但用破遍破惑. 是

故須以二句分別. 則使此文與前永異. 一

者通途通塞則以所破爲塞能破爲通. 二

者別相通塞則以於能起著爲塞破塞無

著爲通. 故下文云. 法相淺深任有通塞. 肉

復於中起苦集等. 上句卽是通途通塞. 下句

下	欄

卽以別相肉之. 然今此中總有四義. 一橫

通塞. 二□通塞. 三橫別通塞. 四一心通塞. 文

四義二. 前三爲成一心故也. 一一皆須四

句檢校若於四通而起塞著. 皆須破塞以

存於通. 如是展轉以破爲期. 故下文云. 於

一一能一一所. 一一心皆悉檢校. 爲是義

故立通塞門. 所以復須四句分別. 一者塞中

得通. 二者通中有塞. 三者塞自是塞. 四者

通自是通. 初之二句卽是今文別相通塞. 後

之二句若塞已破卽屬破遍. 若塞未破度入

今文成前二句. 又第一句兼於兩句. 謂通

相別相兩意故也. 次擧譬中先譬. 除膜養珠

但成分喩. 若破賊護將便成遍喩. 何者. 餘

膜養珠不可珠復爲膜. 卽濫第三第四兩

句. 是故更喩破賊護將. 將若爲賊此賊亦

破. 賊若爲將此將亦護. 如是展轉將皆爲

賊. 節節破之. 卽是此文之正意也. 所言膜

者皮間薄膜. 此膜覆眼名爲眼膜. 若爾下

合譬. 若能如是方能導人至於寶所. 於中

先正合譬. 次通五百由旬義也. 亦通塞之正

意也. 破塞存通至實所故. 是故路經五百

由旬. 經云導師善知通塞. 故用法華將導

譬也. 是故須破古今諸釋. 方了今文一心

通塞. 於中總有六師不同. 破初家云二乘

之道非七八地者. 問. 二乘正當七地八地

云何言非. 答. 此中用釋論意以破彼計. 彼

釋旣云六地見思盡以爲三百. 七地八地以

爲四百. 是故今文以論破之. 論以二乘而

對四百. 汝以六地對見思盡. 正當二乘

經數:一九一二

經名:止觀輔行傳弘決卷第七之一

頁數:三五八

上	欄

不爲四百. □以七八二地而爲四百. 故汝

所釋與彼大論通敎義違. 此師用通義而

不識更意. 是故還引大論破之. 大論通意

至後通釋. 後之二家皆約煩惱爲五百者.

而前家不數塵沙後家不數於見. 是故□

失. 後辨失中略不更破也. 此之名義下通

今經也. 先正通經. 經具三義故知諸師不

與經會. 諸師下次辨失也. 先總次別. 初言

總者用別如太方. 用通如太圓. 二乘擅行

如太動. 界內立城如太靜. 又約煩惱而不

數見及塵沙. 約生死而不數有後無後

爲太靜. 故知諸師各隨一見. 或得通而失

二. 或用別而違圓. 或至三百而不立化

城. 或有擅行於四百五百. 或約煩惱而攝

1或不盡或約生死而取捨不周. 欲判圓

經恐未可也. 如持一孔等者. 不可以一師

偏解. 能釋兼三之文. 初家下別判. 但判四

師不判第五第六師者. 略無易見. 判初

家云四百立城者. 若約通義七八二地正

屬二乘彼師七八對於四百. 故成四百以

立化城. 攝家割二死於荒外者攝大乘師.

立七種生死. 一分段謂三界果報. 二流來

謂迷眞之初. 三反出謂背妄之始. 四方便

謂入滅二乘. 五因緣謂初地已上. 六有後

謂第十地. 七無後謂金剛心. 汝旣自立七

種生死釋五百義. 何故捨二但用方便及

以因緣足於三界爲五五百耶. 如汝所釋寶

渚之外更有有後及以無後. 捨而不用故名

爲割. 荒爲八荒八極之內亦云四海之外.

中	欄

亦曰九州之外. 亦云荒服之外. 故曰荒外.

如第一卷所引. 爾雅云. 九夷等四此次荒之

國也. □竹等四此極遠荒之國也. 今以地極

名爲遠荒. 卽以所極譬於寶渚. 寶渚之外

不應有地. 攝師猶有二種生死闕而不論.

是故破之. 次判地家界內立城者. 旣將住

位以對二百. 住位復是見思斷位. 二百對

界□是色界. 故知卽是界內立城故不可

也. 次家卽以二乘足爲五百. 經過三百以

立化城二乘至此卽應入城. 何故將對四

百五百. 故知擅行四百五百唯至法華開權

顯實. 方可出城進四五百. 若開權已成大

菩薩. 那得復云猶是二乘. 2而云二乘足爲

五百. 言徑廷者. 二乘本是被覆之權. 輒自

開權故云徑廷. 至法華會佛爲發權. 不名

擅行亦非徑廷. 廷者3(他定切)越次之義. 又開

權竟二乘同4八. 亦非二乘各對一百. 是故

不用. 城者盛也. 盛於所住卽行人也. 人師

過如此下釋疑. 先徵起. 次正釋. 恐人見論

疑破初家. 論以二乘而爲四百. 何故不

許四百立城. 於中先序論文. 言論有二

文者. 大論六十八云. 譬如欲過一百二百

三百四百由旬曠野□道. 言□道者卽世間

也. 一百欲界二百色界. 三百無色四百二乘.

復次四百欲界三百色界 . 二百無色一百二

乘. 菩薩摩訶薩當知不久得菩提記. 當知

不畏墮於二地. 是過四百近菩提城. 論文

無五百之言者. 旣云通意過於四百曠野

近菩提城. 城卽五百. 今通之下卽是今家判

下	欄

於論文但屬通義. 是故但以二乘對於四

百. 菩薩至此與二乘齊. 仍約鈍根未見中

者. 是故不明五百由旬. 故指三乘共得解

脫. 名爲涅槃. 復以二乘爲一百者. 如前

引論. 尋文可知. 今明下今家正解. 正顯今

家依法華明通塞義也. 經文旣云過於五

百. 今家準經以爲三釋. 若約生死及以煩

惱. 不應云過. 若約觀智卽得云過. 過前

生死煩惱二五. 卽至涅槃一切種. 智故云空

觀智知三百等. 知卽是 過. 初約生死者. 五

百皆是生死故也. 是故不以寂光對於五

百. 次約煩惱者. 見通三界故合爲一. 下分

繫欲故合爲一. 俱舍云. 由二不超欲由三

復還下. 二謂貪瞋上通名類. 故合爲一. 下

分有五. 謂身見戒耶疑貪瞋. 言上分者上

分有五. 謂掉慢無明色5染. 以此三釋卽是

一念能所無著. 方名善知. 又諸師下結非

顯正. 斥諸師釋唯依權敎判位太高. 於

權位中又釋不了. 故下正以橫□判權及橫

別等. 方曉權人所行之法. 若橫若□俱破

五百但非一念. 故判屬權. 遼亦遠也. 遠而

又□. 故名爲遼. 二邊之外別立五百故名

遼遠. 此卽通結諸師判位大高. 初師以十地

爲五百. 攝師在初地地師在十地. 如此判

者凡下絶分. 他城非冀寶所望崖. 凡旣望

崖爲誰說敎. 若其此敎唯爲聖人. 經不應

云爲令衆生. 又若定在十地等者. 二乘被

會尙亦未至. 何肉凡夫. 今明圓門實相寶

所凡聖通具六卽甄分. 舊依權門判位太

經數:一九一二

經名:止觀輔行傳弘決卷第七之一

頁數:三五九

上	欄

遠. 今依寶敎是故不用. 今論下正以由旬

釋通塞意. 先縱橫. 次一心. 初有三義謂一

橫二□三者橫別. 初橫. 如文. 次□文中先正

明□. 次橫織□. □三如經橫三如緯. 織之

令成三諦文章. 若三諦中有苦集等三諦

不成故也. 如入空時具諦緣度檢校心法

及以能所. 令無苦集無明六蔽. 假中檢校亦

復如是. 初入空中析體不同. 初明析空中

先言三塞者. 初是苦集. 旣不識下是十二

緣. 次不滅下是六蔽. 於六蔽中但擧一□.

餘五□略. 次引大經以證六蔽. 蔽卽是塞.

第十一云. 如婆羅門幼稚童子爲饑所逼.

見入糞中有菴羅果卽便取之. 有智之人

卽訶責之. 汝淨行種. 云何耶此穢果而食.

童子聞已赦然有愧. 卽答之言. 我實不食

淨洗棄之. 智者訶言汝大愚癡. 若擬棄者

本不應取. 章安解云. 婆羅門者卽譬初修

般若淨道. 幼稚以譬解行淺弱. 三途苦逼譬

之如饑無常之中有人天果. 如彼穢糞有

菴羅果. 深行訶淺故曰智訶. 童子去淺行懷

愧. 非貪天樂. 爲欲於中修道棄捨. 故云

洗棄. 智者語言去. 菩薩勸令一切俱捨. 不

須受已復觀而捨. 故知經意正譬三藏菩

薩. 觀生受生名洗已棄. 故知三祇百劫之

內. 有漏心中修事六度. 度與惑俱義同於

蔽. 若於下次明1二通. 卽諦緣度. 諦緣度相

尋文可見. 當用下次明檢校言一一者. 不

問能所及以心法. 有塞咸破如前破賊. 故

知通塞咸須□校. 三諦之中言心等者. 心

中	欄

謂體析見思之心. 法謂假觀病等三. 及

中觀中無明等三. 此等皆有能所故也. 又心

謂能緣之心. 法謂所緣之法. 若觀若境具

有心法咸須檢校. 下去例然. 復次下次明

體空. 文亦先明通塞之相. 如羅漢下以聖肉

凡. 聖尙名陰凡何得無. 若計下次示苦集.

結業卽集生死卽苦. 若不識下次明十二因

緣. 若愛下次明六蔽. 亦但擧一□餘五□

略. 用卽空2慧下檢校入空. 從於病法等下次

明檢校入假. □可見. 問. 前入空中云一一

心. 今入假中云一一法者何耶. 答. 三觀所

觀無非心法. 初破見思作心名便. 入假

習法作法名便. 以已他心所習成法. 入中

之時□是法界. 從法又便. 文略可見. 次檢

校中道正觀者還檢□破中觀三番. 此中存

略. 但云觀於無明法性眞緣三假. 以示通

塞. 一一下示檢校相. 若作如此下至塞乃得

通者. 明權位太高. 通敎六地別敎初地如

是兩敎經於劫數. 乃至實相寶所之位. 此

位乃是□三諦相. 次引大經以證權位經

於劫數. 大經前後總有四文. 大同小異. 第十

云. 經爾所劫當得菩提. 第十九云至菩

3提. 第二十云得菩提. 第二十一云住菩

提. 住者□是住於初住菩提住處. 當謂經

劫方得菩提. 至之與得名異義同. 至謂從

於方便中來. 得謂得於發心處所. 言須陀

洹等者. 從本爲名. 經七生已任運入般.

生彼復經八萬劫竟方發大心. 一來六萬

不還四萬. 無學二萬支佛一萬. 比說可知

下	欄

從根利鈍故使出界經劫長短. 發心已後

修中道觀. 斷無明惑得見佛性. 乃可名爲

過於五百. 此語三藏入滅二乘. 通敎多分

卽生能發. 如此論者無益初心. 然向五人

皆云發心若到若得. 是故不與唯識處同.

長時乃發敎尙是權. 肉計永滅寧非方便.

若執權論破佛實經招過旣深. 良恐未可.

此之□相雖本爲成非□非橫. 正彼權敎

次位同故. 故須斥破下橫亦爾. 次明橫別

者. 先法次喩. 初明法中先寄三人以明觀

相. 一一文中皆先出觀相. 次明檢校. 此三

觀者依大品文. 經云. 有菩薩摩訶薩. 初發

心時行六波羅蜜. 上菩薩位得阿□跋致.

有菩薩摩訶薩. 初發心時便成阿□多羅三

□三菩提轉法輪. 與無量衆生化益厚已

入於涅槃. 有菩薩摩訶薩. 從初發心時與

薩婆若相應. 與無量百千萬億. 從一佛國

至一佛國淨佛世界. 今文所引開彼第三

爲第一第二. 以第二爲第三. 又經列前深

後淺. 成列從淺至深. 依隨義便於理無

失. 第一文云六波羅蜜卽是擧行. 第二文

云便成菩提. 卽是擧位. 行位雖殊同顯一

意. 是故今文略於第一. 第三文中初云薩婆

若. 又云淨佛土. 雖同一文旣具二義. 是故

開爲第一第二. 餘文所引□擬三敎初發

心也. 通雖有假意多在空. 別雖有中文多

在假. 圓雖三觀從初觀中. 是故今引以對

三觀. 同初發心故名爲橫. 分屬三人故名

爲別. 如此下斥權異實. 圓中雖云從初

經數:一九一二

經名:止觀輔行傳弘決卷第七之一

頁數:三六○

上	欄

心修. 彼般若部帶二敎權. 猶未開顯. 是故

斥云三法各別. 大論下次引論文三喩. 亦

證橫別. 於中先喩次合. 故大論四十三云

是三菩薩未發心前. 聞佛說大發菩提

心. 譬如道行或乘羊去或乘馬去. 或乘通

去. 是故到彼有遲有疾. 初者鈍根次者漸

行後者卽到. 又云. 初者罪多福少. 次者福多

罪少. 後者無罪唯淨. 今此文中以步替羊

者以羊屬故不異於步. 故知今文用法華

意. 故得破彼權部縱橫. 論五十六又云. 如

三人行. 一人避走. 一人錢心. 一人隨王. 破

意亦爾. 橫別義意如向所釋. 次明一心者.

初斥橫□. 次正明一心功能破權. 初斥橫

□中. 先重列出通相通塞. 是卽空假兩觀能

破見思塵沙. 於當位中雖得爲通望於

中觀仍具無明. 故名爲塞. 若後中觀勝下

二觀. 雖得名通隔於空假. 故名爲塞. 橫中

通塞尋文可知. 法相下肉出今文橫□別相

通中之塞. 橫□法相已有通塞. 肉復於通起

著成塞. 當知橫□通別□塞. 故云皆塞無

復有通. 欲出通相一心爲通. 故先辨於橫

□之塞. 若一心下正明一心. 卽是檢校一心

破遍. 前破遍中旣已結成出其元意. □應

立於一心檢校. 於義卽足. 又爲成就前橫

□門. 故更節節以論檢校. 復引法華善知通

塞顯今檢校須破諸師. 論其正意□在一

念. 故前之三種爲顯一心擧破遍等. 例之

可見. 又前三種望於破遍但成於□. 至下

度入方始以□而入於橫. 如諦緣度橫織

中	欄

□成□橫別之橫三俱初發. 雖名爲橫. 三

觀望之終名爲□. 今破權功能正顯一心.

初破橫□中破□者. □通漸入雖屬一人.

前後次第三時各異. 以各異故. 故非一三.

今一心具三破次第之三. 故云一心三觀

破□通塞. 三觀一心能破橫者彼橫三觀離

屬三人□在初心. 故三不合一. 今以三

□是一破彼分張之三. 故云三觀一心破

橫通塞. 應知一心三觀與三觀一心. 言互理

同. 爲破橫□□對而說. 如此橫□一一諦

中. 具諦緣度若通若塞. 橫□若破. 諦緣度中

通塞隨破故不煩破諦等通塞. 故向文云.

肉復於中起苦集無明蔽等. 肉出此塞以

圓破之. 有人云破諦緣度橫名爲破橫. 深

不見文旨. 故前文中先明□竟. 次橫織之.

一一皆具諦緣度三. 肉復於通復起苦集無

明等塞. 故知破□苦等自破. 不須更指苦

等爲橫. 空卽三觀等者. 次圓三觀. 觀觀具

三以破橫別. 一一所破各別不同. 故云空

卽三觀乃至中卽三觀. 有人云. 破神通者.

破第一卷圓頓止觀通者騰空. 騰空初破知

前非頓. 如此說者殊乖文義. 論文神通近

在目前. 何須遠心序中之說. 又若破彼頓

更何所傳師資不成付法安在. 祖乎龍樹

其言徒施. 又彼頓譬文在序中. 說止觀時

未有此序. 豈得將已正說預破弟子序

耶. 又序中所述師資所傳. 若破所傳便成

自壞. 良以下正歎功能. 能破橫□及橫別

者. 良由一心圓妙故也. 衆魔等者. 衆魔者

下	欄

卽天魔也. 群道者卽外道也. 又群道者偏小

通名. 故以一心皆能對破. 終不等者. 若步

涉乘馬避□從夷. 若神通騰空從虛避下.

是故初修二觀先破二惑. 次修中觀更破

無明. 今三觀一心初後無□. 不同三譬. 故

云終不等也是故去下陵高斥前騰空. 空

假如下中道如高. 避山從谷斥前步馬. 終

不兩字冠下兩句. 若於下明一心中用通

塞意. 一心不當橫□通塞. 於此一心復起

塞著. 而生苦集無明蔽等. 此苦集等卽是見

思. 見思旣生卽空尙失. 豈復更有去邊心

中. 故云非但失於中道神通. 亦失空假步

馬. 此是一心別相之塞. 尙須檢校令塞得

通. 若於下令檢校此一心通塞. 是爲下正

判也. 如此釋者. 一切衆生理性五百. 乃至諸

佛究竟五百. 不同舊義令凡望崖. 次問答

料簡. 初一問答料簡異名. 問文可見. 次答

文者先通次別. 旣云一意故名爲通. 亦有

差別故名爲別. 別中分爲三意不同. 言約

解者. 解圓無著是名爲通. 解偏起著是名

爲塞. 言約行者. 解爲行本行從解生. 由

解偏圓令行得失. 言約字者. 字卽敎也. 有

名有實名爲知字. 有名無旨名爲非字.

如蟲蝕木偶得伊名. 是蟲不知是字非字.

肉知是字有旨無旨. 次引金光明者. 總證

三名. 卽散脂品文也. 次一問答料簡通塞. 問

中四者. 約此卷初立橫□義. 而爲此問. 更

列前文令此可解. 四諦因緣六度名爲橫

通. 苦集無明六[&FFFF]#名爲橫塞. 先空次假後中